Page:Tak your auld cloak about ye (1).pdf/4

 Bell my wife, she loes na strife,

But she wad guide if she can;

And to maintain an easy life,

I aft maun yield, though I'm gudeman,

Nought's to be won at woman's hand,

Unless ye gie her a' the plea;

Sae I’ll leave aff whare I began,

And tak my auld cloak about me.





was a wanton wag,

the blythest lad that e'er I saw,

At bridals still he bore the brag,

and carried a the gree awa',

His doublet was of Zetland shag,

and wow! but Willie he was braw;

And at his shouther hung a tag,

that pleas'd the lasses best of a'.

He was a man without a clag,

his heart was frank, without a flaw:

And ay whatever Willie said,

it was still hadden as a law.

His boots they were made o' the jag,

when he gae'd to the weapon-shaw;

Upon the green nane durst him brag,

the fiend a ane amang them a'.